[{"text_idx": "#000000", "text": "U19 noormehedU16 poisidU13 poisidU12 poisidU11 poisidU10 poisidU9 poisidArhiiv 2012\u20132022"}, {"text_idx": "#000003", "text": "Klubi tegevjuht Jaanus Vislapuu vo\u0303tab aastalo\u0303puusutluses kokku meie esindusmeeskonna ta\u0308navuse hooaja ja ra\u0308a\u0308gib, mis suunas on klubil plaanis edasi liikuda."}, {"text_idx": "#000004", "text": "Meeskond na\u0308itas ta\u0308navu esiliiga B-tasandil paremat ma\u0308ngu kui mullu, aga kukkus ikkagi II liigasse. Miks nii la\u0308ks?"}, {"text_idx": "#000005", "text": "Sel aastal olime to\u0303esti paremad kui eelmisel aastal. Toimus edasiminek palli valdamisel ja vo\u0303imaluste tekitamisel, kuid va\u0308ga tihti ja\u0308i i-le ta\u0308pp panemata. Ko\u0303ige rohkem mo\u0303jutab seda viimast so\u0308o\u0308tu vo\u0303i puudet ma\u0308ngijate individuaalne kvaliteet. Kindlasti tuleks teha rohkem ja parema kvaliteediga treeninguid ning ma\u0308ngijad ise peaksid ka individuaaltrennidele mo\u0303tlema. Kahjuks on meie ressursid va\u0308ga piiratud."}, {"text_idx": "#000006", "text": "Oli hea meel na\u0308ha, et mitu meie noort said hooaja jooksul ja\u0308rjest rohkem ma\u0308ngu sisse ja lo\u0303puks kandsid mo\u0303nedki neist po\u0303hiraskust. Suutsime peamiselt Vo\u0303ru oma ma\u0308ngijatega jo\u0303uda sinna la\u0308hedale, kus olime kaks aastat tagasi oma esimesel esiliiga B hooajal, kuid siis oli platsil enamasti alati viis-kuus kogenud Tartu ma\u0308ngijat. Sel aastal oli neist po\u0303himees veel vaid Aleksandr Prutts\u030cenko. Noortest Tartu Heliose kasvandikest aitasid meid ta\u0308navu tugevalt Artur Karjagin ja Karlis Karro."}, {"text_idx": "#000007", "text": "Ma\u0308ngulises plaanis ja kogutud punktide arvestuses vo\u0303ib hooajaga rahule ja\u0308a\u0308da, aga II liigasse kukkumine on mo\u0303istagi va\u0308ga suur pettumus. Me ei ma\u0308nginud u\u0308leminekuma\u0308ngudel halvasti, aga ei suutnud oma ha\u0308id vo\u0303imalusi, mida kahe ma\u0308ngu peale oli omajagu, kuidagi realiseerida. Tubli ja vo\u0303itluslik hooaeg sai niimoodi nukra lo\u0303pu."}, {"text_idx": "#000008", "text": "Meiesugusel va\u0308ikeklubil on otsustavatel hetkedel raske No\u0303mme Kalju vo\u0303i Tallinna Kalevi U21 vo\u0303istkondadega ma\u0308ngida, sest nemad saavad meistriliigast lisajo\u0303udu vo\u0303tta. Lisaks saavad nende U21 ma\u0308ngijad aeg-ajalt koos meistriliiga meestega treenida. Meil pole sellise tasemega ma\u0308ngijaid kuskilt vo\u0303tta. Selles mo\u0303ttes saime nende satsidega niigi ku\u0308llaltki ha\u0308sti ma\u0308ngitud."}, {"text_idx": "#000009", "text": "Kindlasti ja\u0308ttis oma ja\u0308lje hooajale see, et paljud meie ma\u0308ngijad on ise treenerid ja olid ho\u0303ivatud oma po\u0303hito\u0308o\u0308 ehk noorte treenimisega. Ka va\u0308ravavaht Artur Karjagini vigastus tuli va\u0308ga halval ajal. Usun, et kui ta olnuks kogu hooaja terve, siis selle u\u0308he punkti, mis meil lo\u0303puks seitsmendast kohast puudu ja\u0308i, oleks me kuskilt ikkagi ka\u0308tte saanud ja u\u0308leminekuma\u0308ngudest pa\u0308a\u0308senud."}, {"text_idx": "#000012", "text": "Ko\u0303ik plaanid, mis olid seotud duubli kasutamisega, la\u0308ksid suures osas vett vedama. Nemad oleksid olnud need, kes to\u0308o\u0308na\u0308dala sees, kui po\u0303himehed to\u0308o\u0308l, oleks saanud meie esindust aidata. Nu\u0308u\u0308d polnud aga II liigas suvevaheaega ja ajal, kui meil oli meestega raske, oli ka duublil palju ma\u0308nge. Mo\u0303nes ma\u0308ngus saime ku\u0308ll mo\u0303nda duubli ma\u0308ngijat kasutada, kuid kokkuvo\u0303ttes kukutas koroona meil selle plaani la\u0308bi."}, {"text_idx": "#000013", "text": "Lisaks olime u\u0308ks kahest esiliiiga B vo\u0303istkonnast, kes otseselt pidi lo\u0303ivu maksma karantiinis istumisega. Kaks na\u0308dalat ei saanud mehed trenni teha ega ma\u0308ngida ning kui tulime pausilt tagasi, saime kohe oma hooaja suurima kaotuse meistriliiga meestega ta\u0308iendatud Paidelt. Olime just karantiinist vabanenud ja polnud u\u0308htegi trenni teha saanud, kui juba tuli ma\u0308ngida. See oli karm. Lisaks ei olnud meil Rakveres Tarvale kaotatud ma\u0308ngus vo\u0303imalik viiruse to\u0303ttu na\u0308iteks Andre Va\u0308ina kasutada."}, {"text_idx": "#000015", "text": "Kas meeskonnas on oodata muudatusi?"}, {"text_idx": "#000016", "text": "Ilmselt lahkuvad mo\u0303ned vanemad Tartu ma\u0308ngijad. Seis on praegu lahtine ka va\u0308ravavahiga, sellega hakkame kohe uue aasta alguses tegelema. Ootame mo\u0303ne oma noorema ma\u0308ngumehe lisandumist. Kui tarvis, leiame paar hea kvaliteediga ma\u0308ngumeest mujalt."}, {"text_idx": "#000018", "text": "Millised on meeskonna eesma\u0308rgid ja\u0308rgmiseks aastaks?"}, {"text_idx": "#000020", "text": "Klubi tegevjuhti Jaanus Vislapuud ro\u0303o\u0303mustab, et esindusmeeskonna algkoosseisu mahub u\u0308he rohkem klubi oma noori kasvandikke."}, {"text_idx": "#000023", "text": "Andre Va\u0308in (17) tegi ru\u0308nnakul hooaja teises pooles va\u0308ga ha\u0308id etteasteid. Lisaks hoidis ka kahes ta\u0308htsas ma\u0308ngus va\u0308ravas olles taga nulli. Me ei saa kunagi teada, kuidas lo\u0303ppenuks u\u0308leminekuma\u0308ng FC Tallinnaga, kui ta saanuks edurivis ma\u0308ngida. Kahjuks ei saanud Karjagin selles ma\u0308ngus osaleda ja Va\u0308in pidi seisma va\u0308ravas, aga tegi sealgi oma a\u0308ra ja hoidis taga nulli. Meeskonnama\u0308ngija, kes aitab seal, kus vaja."}, {"text_idx": "#000024", "text": "Marten Luik (16) sai poole hooaja pealt pakkumise minna Florasse ja asus o\u0303ppima Arte gu\u0308mnaasiumis. Ta on suure potentsiaaliga noor ma\u0308ngumees, kes vo\u0303ib jo\u0303uda ka va\u0308lisklubidesse, kui vaimselt tugevamaks kasvab ja individuaaltrennidele rohkem ro\u0303hku paneb. Ko\u0303ik muud eeldused tal on va\u0308ga korralikud."}, {"text_idx": "#000025", "text": "Richard Lepp (17) jo\u0303udis pa\u0308rast pikka vigastuspausi lo\u0303puks vormi, mille puhul treenerina lihtsalt vaatad ja mo\u0303tled, kus ta vo\u0303iks olla ilma selle vigastuseta. Suutis va\u0308lja vo\u0303idelda koha po\u0303hikoosseisus, tegi trennides megaliigutusi ja siis see uus vigastus viimases ma\u0308ngus Keilaga... Kui maailmas on ebao\u0303iglust, siis selles ma\u0308ngus oli see kohal ja valitses platsil toimuva u\u0308le. Lisaks raskele vigastusele saamata ja\u0308a\u0308nud penalti samas olukorras vo\u0303i saamata ja\u0308a\u0308nud vabalo\u0308o\u0308k vastase sihiliku tagasima\u0308ngimise pa\u0308rast va\u0308ravavahile \u2013 paar lihtsat na\u0308idet, kuidas juhtusid asjad, mis ei peaks mitte kunagi juhtuma. See vigastus oli meile selle hooaja ko\u0303ige negatiivsem asi u\u0308ldse, liigast va\u0308ljakukkumine pole selle ko\u0303rval midagi. Soovime Richardile jo\u0303udu ja jaksu veel kord to\u0303estada, et tal on ma\u0308ngumehe su\u0308da, ja loodame, et ta tuleb veel tugevamana tagasi."}, {"text_idx": "#000030", "text": "Kuidas on Vo\u0303ru jalgpallikeskust kavas edasi arendada?"}, {"text_idx": "#000032", "text": "Ko\u0303ige suurem plaan on muidugi ta\u0308ismo\u0303o\u0303tmetes jalgpallihalli rajamine. See oleks viimane ja suurim samm Vo\u0303rumaa jalgpalli infrastruktuuri arendamisel. Kui teisaldatav kuppelhall va\u0308ljaku peale tuleb, vo\u0303ime hakata ra\u0308a\u0308kima uuest treeningukvaliteedist su\u0308gistalvisel ajal. Jalgpallurid peavad praegu treenima vihma, lo\u0308rtsi ja tuule ka\u0308es, aga na\u0308en, et varsti olukord paraneb ja saame teiste pallialadega vo\u0303rdsemasse seisu. Jalgpallihall on Vo\u0303rumaa jalgpallurite ning ka minu suur eesma\u0308rk ja unistus."}, {"text_idx": "#000034", "text": "Ja\u0308tkame klubi organisatoorse ja sportliku poole arendamist. Selle aasta alguses vo\u0303tsime to\u0308o\u0308le noorteto\u0308o\u0308 juhi ja areng on juba selgelt na\u0308ha. Kui esimene aasta la\u0308ks koroonaga vo\u0303itlemisele ja uue su\u0308steemiga harjumisele, siis tuleval aastal loodame sisulises to\u0308o\u0308s veelgi juurde panna."}, {"text_idx": "#000035", "text": "Tahame ta\u0308iendada ja parandada metoodikat ja o\u0303ppekavasid ning teha sammu edasi ma\u0308ngijate arendamises. Esindusmeeskond sai uue peatreeneri, ise vo\u0303tan lisaks tegevjuhi to\u0308o\u0308le ja noorte treenimisele spordidirektori kohustused. Meil on uuest aastast klubis seitse va\u0308hemalt UEFA B-kategooria litsentsiga treenerit. Seda on Vo\u0303ru-suuruse linna jaoks pa\u0308ris palju. Uuel aastal soovime u\u0308he treeneri veel UEFA B-kategooria kursustele saata. See ta\u0308hendab, et ka noorteto\u0308o\u0308 tase to\u0303useb iga aastaga."}, {"text_idx": "#000036", "text": "Tahame olle meie va\u0308ikeses Eestis nagu oma Island, kus on korralik taristu ja ko\u0303rgelt kvalifitseeritud treenerid. Soovime, et noored na\u0308eks jalgpalluri ametit kui elukutset, mida tasub omandada, sest see avab elus paljud uksed, ja isegi kui ko\u0303igist ei saa jalgpallurit, siis jalgpallis on veel tuhandeid vo\u0303imalusi erinevaid asju teha. Nagu ma ka kunagi varem olen o\u0308elnud: jalgpall on nagu maagia, nagu vo\u0303lumaa, kus ko\u0303ik on vo\u0303imalik, kui vaid usud, soovid ja tahad."}, {"text_idx": "#000037", "text": "Ma usun, et ka Vo\u0303rumaalt jo\u0303uab jalgpalliga va\u0308ga kaugele ja ko\u0303rgele, kui vaid ise mees olla ja tahta, su\u0308dames uskuda ja ko\u0303vasti to\u0308o\u0308d teha."}, {"text_idx": "#000039", "text": "Vo\u0303ru FC Heliose treeningutega liitumiseks palume ta\u0308ita liikmetaotlus ja allkirjastada liitumisleping.\nTa\u0308helepanu! Ankeedis palume isikliku informatsiooni alla lahtrisse \u2018Teised kommentaarid\u2019 kindlasti kirja panna ka sissekirjutuse aadress."}, {"text_idx": "#000040", "text": "Vo\u0303ru FC Heliose treeningutega liitumiseks palume ta\u0308ita liikmetaotlus ja allkirjastada liitumisleping."}, {"text_idx": "#000041", "text": "Ta\u0308helepanu! Ankeedis palume isikliku informatsiooni alla lahtrisse \u2018Teised kommentaarid\u2019 kindlasti kirja panna ka sissekirjutuse aadress."}]